Diari Oficial de la Generalitat Valenciana


Sumari del DOGV 6029, del 05-06-2009 (2009/6447)

Informació pública de l'obertura del període d'informació pública i avaluació d'impacte ambiental de l'estudi informatiu BV.7-A-838, Autopista de Peatge AP-37, Alacant-Múrcia.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/6447


Data del document
:   26-05-2009

Organisme emissor
:   Demarcacio de Carreteres de L'Estat A Murcia

Tipus de document
:   Informació Pública

Informació pública de l'obertura del període d'informació pública i avaluació d'impacte ambiental de l'estudi informatiu BN.0-C-163, Autopista de Peatge AP-37, Alacant-Múrcia. [2009/6447]  
Mitjançant la Resolució de la Direcció General de Carreteres, de 30 d'abril de 2009, s'ha aprovat provisionalment l'estudi informatiu denominat Autopista de Peatge Alacant-Múrcia, clau: VL.0-Q-340, i s'ordena a esta Demarcació de Carreteres la incoació del corresponent expedient d'informació pública.  
Per la qual cosa, en compliment del que establix l'article 10 de la vigent Llei de Carreteres, de 29 de juliol de 1988, i els articles 31 i 34 del seu reglament (RD 1812/1994), se sotmet a informació pública l'esmentat estudi informatiu durant el termini de 30 dies hàbils, comptats a partir de la publicació del present anunci en el Boletín Oficial del Estado, així com als efectes establits en el Reial Decret 1/2008, pel qual s'aprova el Text Refós de la Llei d'Avaluació d'Impacte Ambiental de Projectes.  
L'estudi informatiu ZD.1-Z-009 que se sotmet a informació pública recomana com a alternativa més favorable l'alternativa denominada Nord 4. Esta alternativa consistix en una via de velocitat de projecte de 120 km/h amb origen a l'enllaç de la futura autovia de El Reguerón amb la futura autovia A-7 Santomera-San Javier, al terme municipal de Múrcia. L'autopista finalitza a l'AP-7, a l'enllaç amb la CV-913, al terme municipal de Catral. Tindrà una longitud aproximada de 24,1 km i tres connexions intermèdies. La primera d'estes connexions se situa entre l'actual CV-95 i la futura autovia Orihuela-Costa. La segona connexió es planteja com a enllaç entre el corredor de la futura CV-91 i la CV-910. I finalment se situa un tercer enllaç pròxim a la Ronda de Rafal i a la CV-911. Tots estos enllaços de situen estratègicament per a connectar entre si el major nombre d'infraestructures viàries. El pressupost estimat (base de licitació amb IVA) és de 198,5 M?.  
L'esmentat estudi informatiu es pot examinar a les oficines de la Demarcació de l'Estat, a l'avinguda d'Alfons X el Savi, número 6, Múrcia, i als ajuntaments de les localitats següents: Catral, Orihuela, Callosa de Segura, Almoradí, Múrcia, Benejúzar, Jacarilla, Bigastro, Rafal i Beniel.  
Els escrits en què es formulen al·legacions, adreçats a esta Demarcació, es podran presentar a les oficines indicades més amunt o bé utilitzant qualsevol de les modalitats establides en la vigent Llei de Règim Jurídic de l'Administració de l'Estat i Procediment Administratiu Comú i versaran sobre les circumstàncies que justifiquen la declaració d'interés general de la carretera i sobre la concepció global del traçat. Es fa constar que la nova calçada tindrà limitació d'accessos a les propietats limítrofes.  
Múrcia, 26 de maig de 2009.- L'enginyer en cap de la Demarcació: Ángel García Garay.